           ROMÂNIA

JUDEŢUL HUNEDOARA

    MUNICIPIUL BRAD

         P R I M A R U L
   Nr. 77/11017/20.05.2026
R E F E R A  DE A P R O B A R E
privind aprobarea cotizației pentru anul 2026 datorată de către Municipiul Brad, 

în calitate de membru, Asociaţiei Municipiilor din România


Asociaţia Municipiilor din România (AMR), înfiinţată în anul 1990, este persoană juridică de drept privat, fără scop patrimonial, neguvernamentală şi apolitică, constituită în vederea promovării şi protejării intereselor comune ale autorităţilor administraţiei publice locale, pentru soluţionarea şi gestionarea nevoilor publice în numele şi pentru interesul colectivităţilor locale.


AMR reprezintă interesele membrilor pe plan intern şi internațional, stimulează şi sprijină iniţiativele şi acţiunile municipiilor, oferă consultanță și susţine eforturile acestora în demersul general de aliniere la standardele europene.


AMR include toate cele 103 municipii din România, precum şi cele 6 sectoare ale Municipiului Bucureşti, în total 109 membri, aproximativ 10,5 milioane de locuitori.


În anul 1996, prin Hotărârea Consiliului Local al Municipiului Brad nr. 55/1996,    s-a aprobat afilierea  Municipiului  Brad la Federaţia  Municipiilor din România, devenită ulterior AMR. 

Conform prevederilor art. 35 alin. (4) din Legea nr. 273/2006 privind finanţele publice locale, cu modificările şi completările ulterioare ”Asociaţiile de dezvoltare comunitară se finanţează prin contribuţii din bugetele locale ale unităţilor administrativ-teritoriale membre [...]”.
Prin adresa înregistrată la Primăria Municipiului Brad sub nr. 12705/19.01.2026, AMR ne-a informat că pentru anul 2026 cotizaţia de membru pentru Municipiul Brad este în cuantum de 14.160 lei. 

Aceasta se calculează după formula: 1 leu/locuitor/an x numărul de locuitori raportat de către Institutul Național de Statistică la data de 1 ianuarie a anului anterior celui pentru care se datorează cotizația și se achită din bugetul local.

În contextul celor de mai sus am inițiat prezentul proiect de hotărâre prin care am propus aprobarea achitării cotizaţiei în cuantum de 1 leu/locuitor/an, respectiv suma de 14.160 lei/an, pentru anul 2026, datorată de către Municipiul Brad, în calitate de membru, Asociaţiei Municipiilor din România și îl supun spre dezbatere și aprobare plenului Consiliului Local al Municipiului Brad în forma prezentată.
Precizez că decontarea acestor cheltuieli se face din bugetul local, de la capitolul bugetar 51.02. ”Autorităţi publice”, cu încadrarea în limita creditelor bugetare aprobate.
Invoc în susţinerea prezentului proiect de hotărâre prevederile Hotărârii Adunării Generale a Asociației Municipiilor din România nr. 250/12.11.2023 pentru stabilirea cuantumului cotizației datorate de membrii AMR,  art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările şi completările ulterioare, ale art. 3 alin. (2), art. 20 alin. (1) lit. h) și art. 35 alin. (4) și alin. (6) din Legea nr. 273/2006 privind finanțele publice locale, cu modificările şi completările ulterioare, ale Hotărârii Consiliului Local nr. 55/1996, ale art. 129  alin. (1), alin. (2) lit. e) și alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

